Az ELTE TTK HÖK mentorkoordinátori tisztségének beszámolója –

2013. szeptember 24. és 2013. december 3. közötti időszak

Hivatalos megjelenések

* 2013. szeptember 24. – Küldöttgyűlés
* 2013. október 8. – Főmentori találkozó
* 2013. november 5. – Főmentori találkozó
* 2013. november 28. – Közéleti bevonó
* 2013. november 29. – Mentorkoncepció főmentori és szakos segítői fórum

Tartalom

1. Hivatalos megjelenések
2. A mentori tevékenységről
3. A biztató jövő
4. Hivatalos megjelenések

Az előző Küldöttgyűlés óta eltelt időszakban a mentorok munkájának felügyeletével, illetve a következő év Mentorrendszerének tervezésével foglalkoztam.

Előbbi feladatomat elsősorban a főmentorok segítségével igyekeztem teljesíteni. A találkozóinkat az év elején megállapított napirendi pontok (Előző időszak eseményei; Következő időszak eseményei; Kiugró mentori teljesítmények közös megvitatása; Egyéb; Mentorkoncepció) tartják mederben. A főmentorok munkájával általánosságban elégedett vagyok, mivel a Mentorkoncepció által előírtakat megtartják (bár vannak, akiknél a kezdeti lelkesedés hiányát tapasztalom).

A jövőt illetően nagy lelkesedéssel kezdtem neki a 2014/2015-ös évi Mentorkoncepció tervezetének. Ebben a munkában szerepet kapnak a főmentorok, a szakos segítők, a tisztségviselők, a gólyatáborok főszervezői, a képviselők és a mentorok is. A közös munka alapvető eszközei a fórumok, amelyek keretein belül eddig eszmecserét folytattam a főmentorokkal és a szakos segítőkkel. A többi érintettel a következő és az azt követő héten találkozom. Béni Kornéllal egyeztettem egy január végi Küldöttgyűlésről a határozat elfogadásának érdekében.

A Közéleti bevonón külön szekció előadást tartottam, ahol több, idén is tevékenykedő mentor mellett, hat elsőéves hallgató jelent meg komoly érdeklődéssel.

1. A mentori tevékenységről

Mentorainkra nem érkezett súlyos panasz, azonban pozitív visszajelzés annál több. A mentorcsoportok többségénél kialakult egy összetartó közösség. Hasonlóan értékelném a mentorgárda összetartását is, amire jó példa a Gólyabált megelőző közös készülődés.

1. A biztató jövő

Több mint fél év a tisztségemben, megtanított felismerni a Mentorrendszert bomlasztó rejtett hibák sokaságát. Ezt mindenképp pozitívumnak értékelném, hiszen újabb motivációkat szereztem a következő évre, amelyet egy komplex, komoly szakmai követelményeket előíró Mentorkoncepcióval továbbvihetünk.

Összefoglaló gondolatok

Sokan úgy vélekednek az őszi időszakról, hogy a mentorkoordinátoroknak nem sok feladatuk van. A beszámolóm rövidségének ehhez nincs sok köze. A szervezői munka kevesebb lett, aminek előnye, hogy még több idő áll rendelkezésemre a mentorgárda összetartására és a jövő tervezésének teendőire. Úgy érzem, az elmúlt időszakban tanultam a legtöbbet a tisztségemről, de ennek részletes beszámolója egy hivatalos dokumentumban már túlságosan sok őszinte és érzelmi töltetű gondolatot tartalmazna.

Köszönöm a Mentorok munkáját!

Újlak, 2013. december 1.

Uhljár Péter

ELTE TTK HÖK

Mentorkoordinátor